CELEX: 62009CA0151
Language: fi
Date: 2010-07-29 00:00:00
Title: Asia C-151/09: Unionin tuomioistuimen tuomio (kolmas jaosto) 29.7.2010 (Juzgado de lo Social Único de Algecirasin (Espanja) esittämä ennakkoratkaisupyyntö) — Federación de Servicios Públicos de la UGT (UGT-FSP) v. Ayuntamiento de La Línea de la Concepción, María del Rosario Vecino Uribe ja Ministerio Fiscal (Yrityksen luovutus — Direktiivi 2001/23/EY — Työntekijöiden oikeuksien turvaaminen — Työntekijöiden edustajat — Luovutetun yksikön itsenäisyys)

11.9.2010   
            
            
               FI
            
            
               Euroopan unionin virallinen lehti
            
            
               C 246/6
            
         Unionin tuomioistuimen tuomio (kolmas jaosto) 29.7.2010 (Juzgado de lo Social Único de Algecirasin (Espanja) esittämä ennakkoratkaisupyyntö) — Federación de Servicios Públicos de la UGT (UGT-FSP) v. Ayuntamiento de La Línea de la Concepción, María del Rosario Vecino Uribe ja Ministerio Fiscal
   (Asia C-151/09) (1)
   
   (Yrityksen luovutus - Direktiivi 2001/23/EY - Työntekijöiden oikeuksien turvaaminen - Työntekijöiden edustajat - Luovutetun yksikön itsenäisyys)
   2010/C 246/10
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social Único de Algeciras
   
      Pääasian asianosaiset
   
   
      Kantaja: Federación de Servicios Públicos de la UGT (UGT-FSP)
   
      Vastaajat: Ayuntamiento de La Línea de la Concepción, María del Rosario Vecino Uribe ja Ministerio Fiscal
   
      Oikeudenkäynnin kohde
   
   Ennakkoratkaisupyyntö — Juzgado de lo Social Único de Algeciras — Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annetun neuvoston direktiivin direktiivi 2001/23/EY 6 artiklan 1 kohdan tulkinta — Velvollisuus taata sellaisen yrityksen tai laitoksen työntekijöiden aseman ja tehtävien jatkuminen, joka on säilyttänyt itsenäisyytensä luovutuksen jälkeen — Itsenäisyyden käsite
   
      Tuomiolauselma
   
   Luovutettu taloudellinen yksikkö säilyttää itsenäisyytensä työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annetun neuvoston direktiivin N:o 2001/23 6 artiklan 1 kohdassa tarkoitetulla tavalla, kun tämän yksikön johdolle luovuttajan organisaatiorakenteessa myönnetty toimivalta suhteellisen vapaasti ja itsenäisesti organisoida työt mainitussa yksikössä sen harjoittaessa sille ominaista taloudellista toimintaa ja erityisesti toimivalta antaa määräyksiä ja ohjeita, jakaa työtehtäviä kysymyksessä olevan yksikön alaisuudessa toimiville työntekijöille ja päättää yksikön käyttöön annettujen aineellisten resurssien käytöstä ilman, että työnantajan muut organisaatiorakenteet suoraan puuttuvat siihen, pysyy luovutuksen jälkeen pääosin muuttumattomana luovutuksensaajan organisaatiorakenteissa.
   Pelkkä ylimmän työnjohdon vaihtuminen ei sinänsä vahingoita luovutetun yksikön itsenäisyyttä — ainakaan, jollei uudella ylimmällä työnjohdolla ole toimivaltaa, jonka nojalla se voisi välittömästi organisoida tämän yksikön työntekijöiden toimintaa ja siten korvata näiden työntekijöiden välittömät esimiehet yksikön sisäisessä päätöksenteossa.
   
      (1)  EUVL C 167, 18.7.2009.